Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Nuria Medina Santos andreak aurkeztutako galdera, zahar-etxeetako eta desgaitasuna duten pertsonentzako zentroetako egoitza-eredu berriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Nuria Medina Santos andreak, Legebiltzarreko Erregelamenduan ezarritakoaren babesean, honako galdera hau aurkezten du, Osoko Bilkuran ahoz erantzun dakion:

Nafarroako Gobernuak hilabeteak daramatza zahar-etxeetako eta desgaitasuna duten pertsonentzako zentroetako egoitza-eredu berri bat taxutzen, entitate kudeatzaileekin, gizarte eragileekin, adineko pertsonekin eta senitartekoekin batera.

Hori dela-eta, sozialisten talde parlamentarioak honako ahozko galdera hau aurkezten du:

Nafarroako Gobernuak zer egoitza-ereduren aldeko apustua egiten du eta zer epe darabil gogoan gure erkidegoko zentroetan eredu hori ezartzeko?

Iruñean, 2020ko maiatzaren 21ean

Foru parlamentaria: Nuria Medina Santos